**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.11.2022, ora 08.00 – 06.11.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.11.2022, ora 07.00**

**RÂURI**

**Debitele au fost relativ staționare**, exceptând cursurile inferioare ale râurilor Someş şi Mureş, unde au fost în uşoară scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe cursurile superioare ale Bistriţei, Trotuşului și pe unii afluenți din bazinul superior al Dâmboviței și mai mici (sub 30% din mediile multianuale lunare) pe râurile din bazinele hidrografice: Nera, Cerna, Vedea, Tazlău, Râmnicu Sărat, Bârlad, Jijia și pe unele râuri din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi relativ staționare.**

Sunt posibile mici creşteri de niveluri şi debite pe unele râuri din zonele de deal şi de munte din nordul țării ca urmare a precipitațiilor slabe cantitativ prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 05-06.11.2022 **a fost staționar, având valoarea de** **2400 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în scădere pe sectorul Gruia-Corabia și în creștere pe sectorul Turnu Măgurele-Tulcea.

**Debitul la intrarea în ţară** (secţiunea Baziaş) **va fi** **staționar (2400 m3/s).**

În aval de Porțile de Fier debitele vor fi în scădere pe sectorul Gruia-Zimnicea, staționare la Giurgiu și în creștere pe sectorul Oltenița-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 18.0 mc/s;

-r. Dâmbovița: ac. Văcărești: 3 mc/s;

-CA2: 2.5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**Administrația Bazinală de Apă Dobrogea-Litoral**

Având în vedere scăderea semnificativă a nivelului, respectiv a debitului fluviului Dunărea pe sectoarele: 5.2 Br Măcin, 3 Galați / Grindu - Isaccea, 2 Isaccea - Ceatal Izmail, 1 Ceatal Izmail (subsectoarele 1.1 Braț Chilia, 1.2 Braț Sulina), precum și tendința de scădere pentru următoarea perioada, S.G.A. Tulcea a transmis începând cu data de 25.10.2022 notificări la folosințele care se alimentează cu apă din fl. Dunărea pe sectoarele menționate, pentru a aplica prevederile ,,Planului de restricții și folosire a apei în perioadele deficitare pentru B.H. Dunăre 2021-2025”, faza de atenționare/ avertizare:

-Sârme și Cabluri SA, CN ACN SA Agigea, RAJA SA Constanța, S.A.A.C. Dăeni, S.C. Piscicola Măcin (Am. Turcoaia), Comuna Smârdan, SC Aquaserv SA - PL Grindu, SC CDL PRODCOM Isaccea - Am. Piatra Călcată, SC Aquaserv SA - PL Isaccea, Primăria Pardina, Comuna Chilia Veche (fost SC Aquaprest Chilia Veche SRL), SC Gip Est (Am. Chilia 1,f.4), SC Eldorado SRL Galați - Am.Chilia I, SC Selpop Fish (Am. Popina 19,20), SC Piscicola Sofia & Gabriel EU - A.P. Popina, EC 15, SC Gelmin (Am. Popina 1-14), S.C. Alum SA Tulcea, S.C. Aquaserv SA Tulcea, SC Aquaserv SA - P.L. Partizani, SC Euro Delta Danube - A.P. Maliuc, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crișan - P.L. Mila 23, SC Obretin (Am. Obretin 1), SC Aquaserv SA - P.L. Crișan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC Kiara Laci (A.P. Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina.

**Administrația Bazinală de Apă Ialomiţa-Buzău**

-în data de 25.10.2022 s-a trecut la aplicarea “Planului de restricții și folosire a apelor în perioadele deficitare pentru BH Dunăre” - faza de atenționare/avertizare, pentru sectorul 6.1 Chiciu – Vadu Oii și sectorul 6 Chiciu – Vadu Oii (amonte Chiciu);

-în data de 26.10.2022 s-a trecut la aplicarea “Planului de restricții și folosire a apelor în perioadele deficitare pentru BH Dunăre” - faza de atenționare/avertizare pentru sectorul 4 Brăila – Galați (pe acest sector în perioada de iarnă nu există captări de apă, însă ANIF Brăila a solicitat extinderea perioadei contractuale pentru luna noiembrie).

**A.B.A. Crişuri**

Debitul râului Barcău în secțiunea Nușfalău este 0.626 mc/s.

Debitul râului Crișul Alb în secțiunea Crișcior este 0.930 mc/s.

**2.** **Situaţia meteorologică în intervalul 05.11.2022, ora 08.00 –06.11.2022, ora 06.00**

**În ţară** regimul termic a fost caracterizat de valori în majoritate cu mult mai mari decât cele normale datei, astfel că maximele s-au încadrat între 9 grade la Toplița și 23 de grade la Oltenița. În regiunile estice local a fost nebulozitate joasă persistentă, iar în restul zonelor înnorările au fost temporare. Ploie slabe, trecătoare s-au semnalat local în vestul

țării și pe alocuri în sud-vest, centru și nord-est, precum și la munte. Vântul a suflat slab și moderat, local cu intensificări temporare în zona montană înaltă, iar la viteze mai mici și în sud și sud-est. La 0ra 06 valorile de temperatură se încadrau între 4 grade la Brașov, Sebeș și Dumbrăveni și 16 grade la Băile Herculane, Constanța, Constanța-dig, Drobeta-Turnu Severin, Gura Portiței, Mangalia și Sfântu Gheorghe-Deltă.

**Observaţie:** în intervalul de diagnoză au fost în vigoare 3 atenționări cod galben pentru fenomene meteorologice periculoase imediate, 2 emise de către SRPV Bacău și 1 emisă de către SRPV Sibiu.

**La Bucureşti** vremea a fost în continuare mult mai caldă decât în mod normal pentru această perioadă. Cerul a fost temporar noros, iar vântul a suflat slab și moderat. Temperatura maximă a fost de 21 de grade la toate stațiile meteorologice, iar la ora06 se înregistrau 15 grade.

**3. Prognoza meteorologică în intervalul 06.11.2022, ora 08.00–07.11.2022, ora 8.00**

**În ţară** valorile termice se vor situa cu mult peste cele normale în prima decadă a lunii noiembrie în aproape toate regiunile, astfel că maximele se vor încadra în general între 12 și 23 de grade, iar minimele vor fi cuprinse între 2 și 13 grade, ușor mai scăzute în depresiunile din estul Transilvaniei. În regiunile extracarpatice local va fi nebulozitate joasă, iar în restul teritoriului cerul va fi temporar noros. Pe spații mici trecător vor fi ploi slabe sau burniță. Vântul va sufla slab și moderat, pe arii restrânse cu intensificări temporare ziua în sudul și sud-estul teritoriului, precum și pe crestele Carpaților Meridionali. Pe arii restrânse, dimineața și noaptea, în zonele joase se va semnala ceață.

**La Bucureşti** cerul va avea înnorări, iar vântul va sufla în general moderat ziua, apoi va slăbi în intensitate. Valorile de temperatură vor fi în continuare mai mari decât cele climatologic specifice perioadei, astfel că, maxima va fi de 20...21 de grade, iar temperatura minimă de 10...11 grade.

***II. CALITATEA APELOR***

**Pe râurile interioare**

**A.N.A.R.** informează că în data de 05.11.2022, în urma unei sesizări referitoare la o posibilă poluare a pârâului Peța în stațiunea Băile Felix, jud. Bihor, echipa de intervenție la poluări accidentale din cadrul A.B.A. Crişuri s-a deplasat la fața locului, unde a constatat că aceasta **nu se confirmă.**

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Hunedoara** informează că în data de 06.11.2022, la ora 04:15, a izbucnit un incendiu la hala de depozitare a deșeurilor din plastic a societății S.C. Pregoterm S.A. (aflată în insolvență) din municipiul Vulcan, într-o altă zonă decât cea afectată de incendiul din data de 04.11.2022. Conform declarațiilor reprezentanților I.S.U. Hunedoara nu este exclusă posibilitatea incendierii intenționate. Au intervenit I.S.U. Hunedoara (cu o autospecială) și Primăria Vulcan (cu un buldozer), reușind să localizeze incendiul, se acționează în continuare pentru lichidarea acestuia.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare